شارل لوٙیی دو سئکوندا (ڤئ فأرانسئ یی: Charles-Louis de Secondat) یا بارون دو مونتئسکیو (ڤئ فأرانسئ یی: Baron de Montesquieu)، یئ گئل ڤیرروٙشنایا فأرانسە د گات روٙشناکاری بی کئ د سال ۱۶۸۹ زایئشتی د شأر بوردو یئ گئل د شأریا ڤولات فأرانسە ئوما ڤئ دی. ھأمە کأس و کاریا ڤئ دوٙنئسمأن حوقوٙق بییئن. ڤئ د رئشنە حوقوٙق آموختارکاری کئرد و د سال ۱۷۰۸ دادکاری کئرد و دأس آخئر بی د ڤأکیل . ڤئ د پئی جوٙریا دوٙنئسمأنی، ڤیرگار شئناسی و حوقوٙق فئرە ڤیرا کاری داشد و سی یە کئ د حال و بال گات خوش ناراضی بی یئ گئل کئتۉ ڤا نوم ناراستأکی نوٙمە یا ئیرانی دأرتیچ کاری کئرد و ئی کئتۉ فئرە ڤأرتیە گئر بی و سی یە ڤئ أندوم زئشتگە فأرانسە بی (سال ۱۷۲۷). ڤئ کأم کأم دادکاری نە نیا کئنار شوروٙ کئرد د نیسأنئن کئتۉ روح القوانین و ئی کئتۉ سی خألک فئرە ڤأرتیە گئر بی و ئی کئتۉ پایە قانوٙن أساسی ڤولاتیا فئرە ئی بییە. مونتئسکیو چئنی باڤأر داشد کئ ڤأضع آلیشت کاری و شوٙرئشت کار فئرە گأنیە و سوٙدی نارە و ئو چی یی کئ یئ گئل کومولأیأکی میھا قانوٙنە. مینجا کاری د سیاسأت خوصوٙصیأت أصلی ڤئ بی و سی یە کئ مولایا گوتئن کئتۉ روح القوانین خوٙ نی ڤئ یئ گئل نیسئسە سی دأفاع کار د کئتۉئش نیسأن. مونتئسکیو د سال ۱۷۵۵ زایئشتی نئھا تئلاش و کوٙشایئشت فئرە سی ھومبأراڤأری کاری د دونیا رأت.